El termini de presentació de les sol·licituds és del 04 al 18 de febrer de 2020, amdós inclosos.
El formulari de sol·licitud autoritza a l'Institut Català de les Empreses Culturals a consultar d'ofici les dades establertes en el punt 7 de les Bases generals reguladores i no caldrà, per tant, aportar la documentació administrativa.
Per poder optar a les subvencions s'han de complir, a banda dels que preveu la base general 3, els requisits i condicions següents:
Comuns per a totes les modalitats:
a) En els concerts que formin part de les temporades objecte de la subvenció han d'intervenir un nombre mínim de 7 intèrprets per actuació, excepte en les modalitats definides en els apartats 1.1.d) i 1.1.e), en què el nombre mínim d'intèrprets ha de ser de 5.
b) La formació ha d'haver fet la seva activitat musical, com a mínim, durant les cinc temporades anteriors a la presentació de la sol·licitud, i en qualsevol cas, ha haver realitzat un nombre mínim de 40 concerts en aquest mateix període amb els mateixos requisits que demanen aquestes bases, a excepció de la modalitat de la base1.1.e), en què el nombre mínim de concerts ha de ser de 30.
c) Els concerts que formin part de la temporada objecte de la subvenció han de tenir un programa de mà o cartell.
d) Les activitats han de ser obertes al públc general.
En queden exclosos els assaigs i els concerts que se celebrin en el marc d'actes privats, presentacions comercials, participació en lluraments de premis o actes commemoratius i els concerts d'orquestres joves vinculades.
e) S'ha de complir amb el Codi de bones pràctiques en l'àmbit de la creació i de la interpretació musicals, disponible a través de l'adreça d'Internet: https://icec.gencat.cat/web/.content/04_sectors_culturals/06_musica/pdf/Codi-de-Bones-Practiques-.pdf i a la seu de l'Institut Català de les Empreses Culturals, passatge de la Banca 1-3, 08002 Barcelona
Per a la modalitat orquestra simfònica que desenvolupi una activitat itinerant majoritàriament a Catalunya:
a) La formació ha de realitzar un mínim de 60 concerts.
c) La mitjana de músics per concert de la temporada ha de ser igual o superior a 45 intèrprets.
d) La formació haurà de tenir seu estable, equip de gestió professional i una temporada de concerts regular i estable de producció pròpia.
Per a la modalitat orquestra simfònica que desenvolupi una activitat itinerant dins i fora de Catalunya:
b) Més del 20% dels concerts s'han de realitzar fora de Catalunya.
c) La mitjana de músics per concert de la temporada ha de ser igual o superior a 30 intèrprets.
Per a la modalitat orquestra de cambra que desenvolupi una activitat itinerant majoritàriament a Catalunya:
c) La mitjana de músics per concert de la temporada ha de ser igual o superior a 16 intèrprets.
d) La formació ha de tenir seu estable i equip de gestió professional i una temporada de concerts regulars i estable de producció pròpia.
Per a la modalitat orquestra o formació especialitzada en la interpretació de música antiga amb instruments originals:
a) La formació ha de realitzar un mínim de 12 concerts.
b) Les activitats han de ser majoritàriament a Catalunya.
c) La mitjana de músics per concert de la temporada ha de ser igual o superior a 10 intèrprets.
d) La formació ha de teni un equip de gestió professional.
Per a la modalitat orquestra o ensemble especialitzat en la interpretació de música clàssica contemporània amb repertori creat a partir de la segona meitat del segle XX:
a) La formació ha de realitzar un mínim de 6 concerts.
c) La mitjana de músics per concert de la temporada ha de ser igual o superior a 6 intèrprets.
Es considera "equip de gestió professional" les persones que presten serveis remunerats de tipus no artístic (com ara, gerència, administració, comercials, màrqueting).
Aquest ajuts són incompatibles amb altres ajuts per a la mateixa finalitat de l'Institut Català de les Empreses Culturals i de l'Oficina de Suport a la Iniciativa Cultural.
Són compatibles amb altres subvencions, ajuts, ingressos o recursos per a la mateixa finalitat d'altres entitats adscrites o vinculades al Departament de Cultura o participades per aquest, d'altres departaments de l'Administració de la Generalitat, ens vinculats o participats per aquests, altres administracions, i altres ens públics o privats
Pagament de l'anualitat corresponent a l'any de concessió de la subvenció: la tramitació del pagament del 80% de la subvenció es tramita a partir de la concessió de la subvenció.
El pagament del 20% restant de l'anualitat es tramita un cop s'hagi aportat la documentació que estableix la base 10.2.
Pagament de l'anualitat corresponent a l'any següent al de concessió de la subvenció: la tramitació del pagament del 80% de la subvenció s'inicia a partir de l'entrada en vigor dels pressupostos de l'ICEC de l'anualitat corresponent, sempre que s'hagi presentat la documentació que estableix la base 10.3.
El pagament del 20% restant de l'anualitat es tramita un cop s'hagi aportat la documentació que estableix la base 10.4.
Les empreses beneficiàries han de presentar, abans del 16 de novembre de 2020 la documentació següent:
a) En el cas de subvencions atorgades per imports iguals o inferiors a 60.000 euros, un compte justificatiu simplificat, d'acord amb el que estableix la base general 16.2.b).
b) En el cas de subvencions atorgades per un import igual o superior a 60.000 euros, compte justificatiu amb aportació d'informe d'auditor amb el contingut que estableix la base general 16.3.
c) Independentment de la modalitat de justificació aplicable, aquesta ha d'anar acompanyada dels programes de mà o cartells, i qualsevol altre material promocional, publicitari o informatiu emprat en la campanya de difusió.